Džonatans (bruņurupucis)
Džonatans (izšķīlies ap  1832. gadu) ir Seišelu salu milzu bruņurupucis (Aldabrachelys gigantea hololissa), Aldabras milzu bruņurupuča (Aldabrachelys gigantea) pasuga. Tiek lēsts, ka viņa aptuvenais vecums ir 191 gads 2024. gadā, padarot viņu par vecāko zināmo dzīvo sauszemes dzīvnieku. Džonatans dzīvo Svētās Helēnas salā, Lielbritānijas aizjūras teritorijā Atlantijas okeāna dienvidos.